15. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 1511/46 της 20 Φεβρ./10 Μαρτ. 1971 (ΦΕΚ Β΄ 187) Περί εξουσιοδοτήσεως των προϊσταμένων των Διευθύνσεων Τελωνείων και των Τελωνείων Α΄ και Β΄ τάξεως, όπως αποφαίνωνται περί της συνδρομής των προϋποθέσεων χορηγήσεως δασμολογικών απαλλαγών εις δικαιούχα, βάσει της κειμένης νομοθεσίας, ατελείας πρόσωπα. Εξουσιοδοτούμεν τους προϊσταμένους των Διευθύνσεων Τελωνείων και των Τελωνείων Α΄ και Β΄ τάξεως, όπως από της ισχύος της παρούσης, αποφαίνωνται, εφ’ όσον συντρέχει αρμοδιότης αυτών τελωνισμού τοιούτων ειδών, περί της συνδρομής των προϋποθέσεων δια την άνευ καταβολής δασμών και λοιπών φόρων εισπραττομένων κατά την εισαγωγήν και συμφώνως προς τας οικείας διατάξεις παράδοσιν των μέσω των υπ’ αυτούς Τελωνείων εισαγομένων ειδών των κάτωθι δικαιούχων ατελείας προσώπων. 1.Της Σχολής Επισκεπτριών Αδελφών και Νοσοκόμων, δικαιουμένης απαλλαγής εκ δασμών και παντός ετέρου φόρου επί ειδών αναγκαιούντων προς εκπλήρωσιν του σκοπού της, δυνάμει του άρθρ. 29 του Ν.Δ/τος της 10.10.1940 (ΦΕΚ 330/1940). 2.Των εν Ελλάδι Γερμανικών Σχολών και του Γερμανικού Μορφωτικού Ινστιτούτου, δικαιουμένων απαλλαγής εκ δασμών και λοιπών φόρων επί ειδών εισαγομένων δια λογαριασμόν της ενταύθα Γερμανικής Πρεσβείας και προοριζομένων να χρησιμοποιηθούν αποκλειστικώς δια την ανέγερσιν, κατασκευήν, εφοδιασμόν και εξοπλισμόν αυτών δυνάμει της υπ’ αριθ. 35/12.2.63 πράξεως του Υπουργικού Συμβουλίου κυρωθείσης δια του Ν.Δ. 245/1969 (ΦΕΚ 143/69). 3.Του Κρατικού Εργαστηρίου Ελέγχου Φαρμάκων, δικαιουμένου απαλλαγής εκ δασμών και λοιπών φόρων, αναλογούντων επί ειδών εισαγομένων προς κάλυψιν των αναγκών του, συμφώνως προς τας διατάξεις του άρθρ. 18 του Ν.Δ. 411/1970 (ΦΕΚ 11/1970) «περί ιδρύσεως και λειτουργίας Κρατικού Εργαστηρίου Ελέγχου Φαρμάκων». (Αντί για τη σελ. 31(δ) Σελ. 31(ε) Τεύχος ΙΑ-11-3 Σελ. 21 - 68 Αρμοδιότητα Τελωνειακών Αρχών 30.Α.δ.12-15 